stanford-oval/wikipedia huggingface dataset:
Kuolemajärvi
Aiheesta muualla

Luovutettu Karjala – Kuolemajärvi
Kuolemajärven kotisivut
Karjala-lehden N:o 17/1974 Kuolemajärvi-liite
Suomen Neuvostoliitolle 1940-luvulla luovuttamat alueet
| Kokonaan luovutetut kunnat |
| --- | --- |
kaupungit:  Käkisalmi | Sortavala | Viipuri
kauppalat:  Koivisto | Lahdenpohja
maalaiskunnat:  Antrea | Harlu | Heinjoki | Hiitola | Impilahti | Jaakkima | Johannes | Kanneljärvi | Kaukola | Kirvu | Kivennapa | Koiviston maalaiskunta | Kuolemajärvi | Kurkijoki | Käkisalmen maalaiskunta | Lavansaari | Lumivaara | Metsäpirtti | Muolaa | Petsamo | Pyhäjärvi Vpl | Rautu | Ruskeala | Räisälä | Sakkola | Salmi | Seiskari | Soanlahti | Sortavalan maalaiskunta | Suistamo | Suojärvi | Suursaari | Terijoki | Tytärsaari | Uusikirkko | Valkjärvi | Viipurin maalaiskunta | Vuoksela | Vuoksenranta | Äyräpää
Osin luovutetut kunnat
sodan jälkeen muihin kuntiin yhdistetyt:  Jääski | Korpiselkä | Pälkjärvi | Säkkijärvi | Vahviala
toimintaansa vuoden 1948 jälkeen jatkaneet:  Ilomantsi | Inari | Kitee | Kuusamo | Lappee | Nuijamaa | Parikkala | Rautjärvi | Ruokolahti | Saari | Salla | Simpele | Tohmajärvi | Vehkalahti | Virolahti | Uukuniemi | Värtsilä | Ylämaa
Vuokra-alueeseen sisältyneet kunnat
kokonaan:  Hanko
osin:  Bromarv | Degerby | Espoo | Inkoo | Kirkkonummi | Siuntio
Yksittäisiä mainittavia paikkoja luovutetuilla alueilla
 :  Elisenvaara | Enso | Ihantala | Ilmee | Kolosjoki | Konevitsa | Kyyrölä | Liinahamari | Pitkäranta | Pölläkkälä | Uuras | Valamo
Katarina Taikon

Katarina Taikon
| --- | --- |
Syntynyt:  29. heinäkuuta 1932  Almbyn seurakunta  
Kuollut:  30. joulukuuta 1995  (63 vuotta) 
Hautapaikka:  Skogskyrkogården  
Kansalaisuus:  Ruotsi  
Ammatit:  kirjailija, näyttelijä, poliittinen aktivisti  
Sisarukset:  Rosa Taikon  
Puoliso:  Björn Langhammer  
| --- | --- |
Työala:  literary activity (käännä suomeksi), ihmisoikeudet  
Lajityyppi:  Lastenkirjallisuus 
muokkaa - muokkaa wikitekstiä - muokkaa Wikidataa
Katarina Taikon-Langhammer (29. heinäkuuta 1932 – 30. joulukuuta 1995) oli ruotsalainen romaniaktivisti, kirjailija ja näyttelijä. Hän oli romanien ihmisoikeusliikkeen keulahahmoja 1960- ja 1970-luvulla. Katarina Taikon oli yhdessä sisarensa Rosa Taikonin, päätoimittaja Evert Kumman ja lääkäri John Takmanin kanssa perustamassa Zigenarsamfundet-yhdistystä (Romaniyhdistys). Romaniyhdistys hajotessa 1966 sisäisiin erimielisyyksiin Katarina Taikon jatkoi järjestön Zigenaren or Amé beschás -lehden julkaisua ja laajensi sen sisällön ihmisoikeuksiin yleensä. Vuonna 1969 Taikon julkaisi ensimmäisen kirjansa Katitzin. Vuoteen 1980 mennessä sarjaan oli julkaistu 12 kirjaa, joista kaksi on suomennettu. 1970-luvulla kirjat olivat suosituimpien lastenkirjojen joukossa Ruotsissa ja niistä oli julkaistu sarjakuva, LP-levyjä ja TV-sarja.
Vuonna 2012 Lawen Mohtadi julkaisi Taikonin elämäkerran Den dag jag blir fri. Elämäkerta toimi pohjana Lawen Mohtadin ja Gellert Tamasin julkaisemalla Taikonista kertovalle dokumenttielokuvalle. Vuonna 2015 Skellefteåssä nimettiin katu Katarina Taikonin mukaan ja Tukholman kaupunki julkaisi hänen nimeään kantavan 100 000 kruunun arvoisen ihmisoikeuspalkinnon.
Biografia

Lawen Mohtadi: Den dag jag blir fri : en bok om Katarina Taikon.  Natur & Kultur, 2012.  ISBN 978-91-27-13279-5.  (Elämäkerta)
Taikon: The Untold Story of a Freedom Fighter (2015) (dokumenttielokuva)
Aiheesta muualla

Katitzi - Short Documentary Series (Youtube)
Katarina Taikon Katitzi (Kirjasta Kirsi-Marian -blogissa)
Kiertoratamekaniikka

Kiertoratamekaniikka on gravitaatioon liittyvien voimien vaikutuksen perusteella määräytyvien liikkeiden mekaniikkaa. Tyhjässä tilassa, kuten avaruudessa ainoa kappaleisiin vaikuttava voima on gravitaatio. Tyhjiössä kahden kappaleen välistä vuorovaikutusta on helppo määrittää ja matemaattiset arvot on helppo laskea, mutta kun kappaleita on useampia, se on vaikeaa. Kuten planeetat, myös satelliitit kiertävät ellipsin muotoisia ratoja, joita koskee Keplerin ensimmäinen laki. Newtonin ensimmäinen laki ilmaisee, että kappaleen liikkuessa ympyräradalla kappaleeseen kohdistuu aina jokin voima, joka kiertoratamekaniikassa on gravitaatio. Gravitaation voimakkuus voidaan laskea Newtonin gravitaatiolain perusteella. Gravitaatiosta tulee kappaleeseen keskeiskiihtyvyys. Kulmaliikemäärä ja potentiaalienergian summa ovat ellipsiradalla vakioita.
Ken Salazar

| Ken Salazar |
| --- | --- |
 Salazar vuonna 2022
Yhdysvaltain Meksikon suurlähettiläs
 2. syyskuuta 2021 –  
Presidentti:  Joe Biden
Edeltäjä:  Christopher Landau
Yhdysvaltain 50. sisäministeri
 20. tammikuuta 2009 – 12. huhtikuuta 2013  
Presidentti:  Barack Obama
Edeltäjä:  Dirk Kempthorne
Seuraaja:  Sally Jewell
Henkilötiedot
Syntynyt: 2. maaliskuuta 1955 (ikä 69)  Alamosa, Colorado, Yhdysvallat
Puoliso:  Hope Salazar
Tiedot
Puolue:  Demokraatit
Uskonto:  Katolinen
 Nimikirjoitus
Kenneth Lee ”Ken” Salazar (s. 2. maaliskuuta 1955) on yhdysvaltalainen lakimies ja poliitikko. Salazar on toiminut Yhdysvaltain Meksikon suurlähettiläänä 2. syyskuuta 2021 alkaen. Hän istui vuoden 2005 alusta demokraattisen puolueen nuorempana senaattorina Coloradosta. Hän toimi sisäministerinä Barack Obaman hallinnossa 20. tammikuuta 2009 alkaen. Salazar jätti virkansa Obaman hallinnossa huhtikuussa 2013.
Salazar on syntynyt ja varttunut Coloradossa. Hänen sukunsa juontaa juurensa Meksikoon.
Salazar on katolilainen. Hänellä on vaimonsa Esperanza ”Hopen” kanssa aikuiset tyttäret Melinda ja Andrea.
Aiheesta muualla

Kuvia tai muita tiedostoja aiheesta Ken Salazar Wikimedia Commonsissa
Kevin Ayers

| Kevin Ayers |
| --- | --- |
 Kevin Ayers Hyde Parkin ilmaiskonsertissa 29. kesäkuuta 1974.
Henkilötiedot
Syntynyt: 16. elokuuta 1944 Herne Bay, Kent
Kuollut: 18. helmikuuta 2013 (68 vuotta) Montolieu, Ranska
Ammatti:  laulaja-lauluntekijä
Muusikko
Laulukielet:  englanti
Aktiivisena:  1960–
Tyylilajit:  psykedeelinen rock pop kokeellinen musiikki
Soittimet:  kitara basso
Yhtyeet:  Soft Machine
Levy-yhtiöt:  LO-MAX Island Harvest Market Square Box-O-Plenty
  [ Muokkaa Wikidatassa ] [ ohje ]  
Kevin Ayers (16. elokuuta 1944 Herne Bay, Kent – 18. helmikuuta 2013 Montolieu, Ranska) oli englantilainen laulaja-lauluntekijä ja Soft Machine -yhtyeen perustajajäsen. Uransa aikana hän työskenteli muun muassa Brian Enon, Syd Barrettin, John Calen, Elton Johnin, Robert Wyattin, Andy Summersin, Mike Oldfieldin, Nicon ja Ollie Halsallin kanssa.
Diskografia > Soft Machinen kanssa

The Soft Machine (1968)
Diskografia > Sooloalbumit

Joy of a Toy (1969)
Shooting at the Moon (1970)
Whatevershebringswesing (1971)
Bananamour (1973, Harvest)
The Confessions of Dr. Dream and Other Stories (1974)
Sweet Deceiver (1975)
Yes We Have No Mañanas (So Get Your Mañanas Today) (1976)
Rainbow Takeaway (1978)
That's What You Get Babe (1980)
Diamond Jack and the Queen of Pain (1983)
Deià...Vu (1984)
As Close As You Think (1986)
Falling Up (1988)
Still Life with Guitar (1992)
The Unfairground (2007)
Diskografia > Yhteistyölevytykset

June 1, 1974 (yhdessä Nicon, John Calen ja Brian Enon kanssa, 1974)
Lady June's Linguistic Leprosy (yhdessä Lady Junen ja Brian Enon kanssa, 1974)
Kiertoviistäjä

| Kiertoviistäjä |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappaliitäjät Procellariidae
Suku::  Viistäjät Pterodroma
Laji::  inexpectata
Kaksiosainen nimi
 Pterodroma inexpectata  (J.R. Forster, 1844) 
Katso myös
   Kiertoviistäjä Wikispeciesissä   Kiertoviistäjä Commonsissa 
Infobox OKNimi-testi OKIUCN-testi OK: 
Kiertoviistäjä (Pterodroma inexpectata) on ulappaliitäjien heimoon kuuluva valtamerilintu. Se pesii Uuden-Seelannin Eteläsaaren lounaisosan saaristossa, Stewart Islandilla ja Snaressaarilla. Pesimäajan ulkopuolella laji vaeltelee Tyynenmeren pohjoisosiin Beringinmerelle saakka. Johann Reinhold Forster kuvaili lajin holotyypin Etelämereltä 1844.
Kiertotalousekosysteemi

Kiertotalousekosysteemi on monen toimijan muodostama verkostomainen kokonaisuus, jossa toimijat yhdessä pyrkivät systeemitasoiseenselvennä, kiertotaloutta edistävään tulokseen, kuten kierrättämiseen, tuotteiden tai komponenttien uudelleenkäyttöön tai materiaalien ja tuotteiden kulutuksen vähentämiseen. Kiertotalousekosysteemin tavoitteena on vähentää luonnonvarojen käyttöä ja jätemääriä, ja siten edistää kiertotaloutta ja kestävää kehitystä.
Kiertotalousekosysteemin toimijat ovat toisistaan riippuvaisia ja niillä on toisiaan täydentäviä rooleja. Kiertotalousekosysteemin toimijat voivat olla yrityksiä, kaupunkeja, ministeriöitä, yliopistoja, yleishyödyllisiä organisaatioita ja kansalais-kuluttajia.
Kiertotaloudellinen ekosysteemi syntyy yhteisen tavoitteen ympärille, joka voi olla esimerkiksi resurssikierron aikaansaaminen, kiertotalousosaamisen kehittäminen tai kiertotalousliiketoiminnan toteuttaminen.
Kiertotalousekosysteemit voivat olla luonteeltaan hyvin erilaisia: ne voivat olla uutta kehittäviä innovaatio- tai tietoekosysteemejä tai kiertotaloudellista liiketoimintaa tukevia liiketoiminta- tai alustaekosysteemejä. Aarikka-Stenroosin, Ritalan ja Thomasin (2021) artikkelissa esitellään kiertotalousekosysteemien luokittelu ja määritelmiä sekä niiden vaikutuksia ympäristön ja talouden kestävyyteen.
Kiertotalousekosysteemit voivat auttaa vähentämään ympäristön kuormitusta ja edistämään kestävää kehitystä tukemalla ympäristöllisesti kestävien prosessien ja liiketoimintamallien syntymistä ja vahvistumista. Kiertotalousekosysteemien tieteellinen tutkimus on kasvanut ja lisääntynyt nopeasti.
Kempeleen lukio

| Kempeleen lukio |
| --- | --- |

 Kempeleen lukion sisäänkäynti.
Sijainti:  Kempele
Tyyppi:  lukio
Perustettu:  1976
Rehtori:  Kimmo Aaltonen
Oppilaita:  noin 480 (kevät 2024)
Verkkosivut
Kempeleen lukio on Kempeleessä sijaitseva vuonna 1976 toimintansa aloittanut lukio. Lukio sijaitsee Kempeleen keskustaajamassa kunnan koulukeskuksessa.
Yleistä

Lukio on Unesco-koulu. Koulussa käsitellään aiheita, jotka ohjaavat vastuuseen maailmanlaajuisesta hyvinvoinnista. Tämä tulee esiin muun muassa kummilapsitoiminnassa ja avustuskohteissa. Lukiossa oli keväällä 2024 oppilaita noin 480. Opiskelijat ovat kotoisin Kempeleestä, Limingasta, Lumijoelta, Oulusta ja Tyrnävältä. Koulun rehtorina toimii Kimmo Aaltonen.
Historiaa

Lukion perustamisesta Kempeleeseen käytiin keskustelua 1970-luvun alussa. Suunnitelma toteutettiin vuonna 1975, ja seuraavana vuonna lukio aloitti toimintansa 54 oppilaan voimalla yläasteen tiloissa. Vuonna 1978 lukiolle rakennettiin omat tilat. Ensimmäiset ylioppilaat valmistuivat lukiosta toukokuussa 1979.
Historiaa > Kouluammuntauhkaus

25. elokuuta 2022 Kempeleen lukioon tehtiin uhkaus kouluampumisesta anonyymisti sosiaalisen median sovelluksen Jodelin kautta. Uhkaus poistettiin myöhemmin. Koulun rehtorin Kimmo Aaltosen mukaan opetus aiotaan järjestää uhkauksesta huolimatta normaalisti lähiopetuksessa. Uhkauksesta lähetettiin tieto koulun oppilaille ja heidän vanhemmilleen Wilman kautta. Lisäksi Kempeleen kunta tiedotti asiasta internetsivuillaan sekä kunnan Facebook-sivulla. Uhkauksen lähettäjä tavoitettiin, mutta poliisin mukaan todellista uhkaa kouluun ei kohdistunut.
Tunnettuja lukiossa opiskelleita henkilöitä

Janne Heikkinen, poliitikko (valmistui ylioppilaaksi vuonna 2009.)
Anna-Leena Härkönen, kirjailija-näyttelijä (valmistui ylioppilaaksi vuonna 1985. Opiskeluaikaan hän julkaisi esikoisromaaninsa Häräntappoase.)
Kesäyön unelma (täsmennyssivu)

Kesäyön unelma voi tarkoittaa ainakin seuraavia:
Kesäyön unelma, William Shakespearen näytelmä
Kesäyön unelma, Felix Mendelssohnin säveltämä alkusoitto ja näytelmämusiikki
Kesäyön unelma, Benjamin Brittenin säveltämä ooppera
Kesäyön unelma, yhdysvaltalainen elokuva vuodelta 1935
Kesäyön unelma, suomalainen televisioelokuva vuodelta 1994
William Shakespearen Kesäyön unelma, yhdysvaltalainen elokuva vuodelta 1999
Kristinusko Tanskassa

Kristinusko on Tanskan suurin uskonto ja sen suurin kirkkokunta on evankelis-luterilainen kirkko, jota tunnusti vuoden 2023 alussa 72,1 % väestöstä. Pienempiä kirkkokuntia Tanskassa ovat suuruusjärjestyksessä roomalaiskatolisuus, Jehovan todistajat, Serbian ortodoksit, baptistit, mormonit, helluntailaiset sekä tunnustuskuntiin sitoutumattomat.
Tanska kuuluu kulttuurisesti Pohjoismaihin. 1500-luvulla Tanska omaksui luterilaisen uskonpuhdistuksen ja luterilainen kirkko on Tanskan kansalliskirkko. Maahanmuuton myötä Tanskan katoliset ja ortodoksiset yhteisöt ovat vahvistuneet. Tanskassa toimii myös baptistikirkko ja useita karismaattisia yhteisöjä.
Tunnustuskunnat

Tanskassa evankelis-luterilaisella kirkolla on perustuslaissa turvattu poikkeusasema. Perustuslain 4 § mukaan evankelis-luterilainen kirkko on Tanskan kansalliskirkko ja sillä on siten valtion tukema asema. Pokkeusasema tarkoittaa, että Kansankäräjät luo lainsäädännön kautta puitteet kansalliskirkon toiminnalle. Evankelis-luterilainen kirkko on Tanskan suurin uskonnollinen yhteisö. Katolinen kirkko on toiminut Tanskassa keskiajalta lähtien ja kirkolla on ollut lupa perustaa seurakuntia uudelleen vuoden 1849 uskonnonvapauden jälkeen. Baptistikirkko on saapunut Tanskaan vuonna 1839 ja metodistikirkko 1858. Metodistikirkolla ja muilla vapaakirkoilla oli kukoistava kasvukausi 1800-luvun lopulla. Kirkollinen monimuotoisuus on lisääntynyt merkittävästi Tanskassa 1990-luvulta lähtien.
Historia > Katolinen aika > Viikinkiaika: Kristinuskon saapuminen

Kristinusko tuli Tanskaan samaanaikaisesti usealta taholta. Tanskaan yritettiin lähetystyötä jo ennen viikinkiaikaa, 600- ja 700-lukujen vaihteessa. Tuolloin anglosaksi Willibrord vaikutti ennenkaikkea friisien keskuudessa ja teki tunnustelumatkoja Tanskaan. Hän yrittti tiettävästi käännyttää tanskalaisten Ongendus-kuninkaan, mutta epäonnistui. Saksien alistumisen jälkeen frankkivaltakunnan lähetystyö kohdistui Pohjolaan ja virallisesti Ludvig Hurskaan aikana Pohjolaan organisoitiin lähetystyötä.
Ensimmäiseksi lähetystyön johtajaksi valittiin Reimsin piispa Ebo, jolla oli läheiset suhteet frankkien hoviin. Ebo perusti tukikohdan lähellä Tanskan rajaa sijaitsevaan Münsterdorfiin vuonna 822. Ebo tuki kruunua tavoitellutta Haraldia, mutta hanke epäonnistui ja Ebo joutui lähtemään maasta. Harald pyysi apua uudelleen 826 ja Ebo lähti Tanskaan. Ebon kerrotaan ostaneen nuorukaisia orjuudesta vapaaksi ja lähetystyöhön koulutettaviksi. Apulaisena hänellä oli munkki Ansgarius, joka nousi pian johtavaan asemaan.
Tanskalaisviikinkien suuri hyökkäys tuhosi Hampurin ja hiippakuntakeskus oli siirrettävä lähemmäksi Bremeniin. Tanskan kristillistäminen jäi kuitenkin pysyväksi ja Ansgariuksen aloitteesta kirkkoja rakennettiin muun muassa Hedebyn ja Riben kaupunkeihin. 800-luvun lähetystyö johti seurakuntien ja hiippakuntien perustamiseen. 900-luvun puoliväliin saakka lähetystyön keskus keskittyi Riben ja Hedebyn kauppakeskuksiin, joissa asui paljon kristittyjä orjia ja viikinkejä. Harald Sinihammas oli Pohjolan ensimmäinen kuningas, joka kääntyi kristinuskoon. Hänet kastettiin noin vuonna 960 ja teki kristinuskosta Tanskan virallisen uskonnon. Pakanallisten ja kristittyjen rinnakkaiselo on näkuynyt mm. kristillisten ja pakanallisten symbolien samanaikaisessa käytössä riimukivissä. Viimeisten suurten viikiretkien (980–1030) jälkeen kristillinen vaikutus voimistui voimakkaasti ja viimeiset retket jopa nopeuttivat kristinuskon saapumista. Tanskan kuninkaan Knuut Suuren tiedetään tuoneen lähetystyöntekijöitä ja piispoja sotaretkiltään.
Historia > Katolinen aika > Sydänkeskiaika: Osaksi Eurooppaa

Tanskaan kuului koko keskiajan Skoonen maakunta ja 1000-luvun lopussa Tanskassa oli noin 550 seurakuntaa. Yli puolet Tanskan nykyisistä seurakunnista juontaa juurensa 1000-luvulle. Kirkollisesti Tanska oli jopa kiinteämmin organisoitu kuin Pohjois-Saksa. Tanska oli Pohjolan tiheimmin asuttu osa ja sen kehitys jatkui samankaltaisena läpi sydänkeskiajan. Vuosina 1050–1240 Tanskaan rakennettiin noin 2000 uutta kirkkoa ja 70 luostaria. 1100-luvun alussa Tanskassa oli kahdeksan hiippakuntaa. Vuonna 1104 Tanska ja Pohjola irtautuivat Hampurin ja Bremenin vaikutuksesta kun Lundin koko Pohjolan kattava hiippakunta perustettiin. Tanskan aatelisia tiedetään osallistuneen ensimmäisille ristiretkille ja paavi Gregorius VIII:n vuoden 1187 ristiretkeen tanskalaiset varustivat yhteensä 50 laivaa.
1100-luvulla kristinuskon vaikutuspiirin vahvistaminen ulottui myös Itämeren alueelle. Ensimmäinen paavin legaartti oli englantilaissyntyinen Nikolaus Breakspear, jonka toiminta-alueeseen Tanska kuului. Legaattikautensa jälkeen Breakspearista tuli paavi ja Pohjolan alueiden kristillistäminen nousi vahvemmin esiin. Tanska osallistui aktiivisesti Liivinmaan kristillistämiseen valloittamalla kuningas Valdemar Sejrin johdolla vuonna 1219 Pohjois-Viron ja perustamalla Tallinnan. 1200-luvulla Rooman kiinnostus Itämeren alueeseen jatkui ja paavi Honorius III otti Tanskan legaattialueekseen.
Tanskan ensimmäiset benediktiiniluostarit – Ringsted ja Slagelse perustettiin noin vuonna 1080 ja Lund vuonna 1089. Luostareita syntyi Tanskaan keskiajalla 12 järjestön toimesta yhteensä 138 kappaletta. Tanskan tunnetuimpia sisterssiläisluostareista ovat Herrisvad (1144), Esrom (1151), Vitskol (1158) sekä Om (1160). Näistä käsin perustettiin lisää tytärluostareita niin Tanskaan kuin mm. Pommeriin ja Preussiin. 1210-luvulla sisterssiläiset saivat kilpailijan dominikaanijärjestöstä, jonka kerjäläismunkiston kasvu perustui erityisesti kaupunkeihin. Vuonna 1221 dominikaanit tulivat Tanskaan. Seuraavalla vuosikymmenellä perustettiin Riben (1232) ja Visbyn (1233) luostarit.
Kirkko pyrittiin valjastamaan mukaan Pohjoismaiden unioniprojektiin. Paavit hyväksyivät kuninkaiden puuttumisen piispannimityksiin ja piispoiksi tuli joukko Margareeta I:lle ja Eerikille uskollisia miehiä. Kirkko perusti Kööpenhaminan yliopiston vuonna 1479, mutta ennen uskonpuhdistusta opiskelijamäärä pysyi pienenä.
Historia > Uskonpuhdistuksen aika

Tukholman valtauksen jälkeen Kristian II tuki unioniajatusta kannattanutta arkkipiispa Gustav Trollea ja surmautti 82 Sten Sturen kannattajaa. Kristian myös vangitsi Kustaa Vaasan. 1520-luvulla monissa Tanskan kaupungeissa toimi useita luterilaisia saarnaajia. Tunnetuimpia oli johanniitta Hans Tausen, joka opintojen jälkeen palasi Kööpenhaminaan, avioitui ja ryhtyi luterilaiseksi saarnaajaksi. Saarnamiesten vaikutus jäi kuitenkin lähinnä tiettyihin kaupunkiväestön osiin.
1500-luvun allkupuolella Tanska omaksui huomattavien eurooppalaisten valtioiden tavoin protestanttisen uskontunnustuksen, opin ja kirkon organisaation. Kristian III sai vallan Tanskan sisällissodan 1533–1536 ja osana vallansiirtymää toteutettiin uskonpuhdistus. Luterilainen uskontunnustus korotettiin valtionuskonnoksi ja Norja yhdistettiin Tanskaan.
Vuonna 1536 Kristian III vangitutti ja pani viralta kaikki katoliset piispat. Kirkon omaisuus takavarikoitiin valtiolle ja luostarit suljettiin. Katolisista papeista tehtiin piakkoin luterilaisia saarnaajia, mutta seurakuntatasolla radikaaleja muutoksia henkilöissä tai kulttuurissa ei tapahtunut. Uskonpuhdistuksen sisällöllinen toteutus vei Tanskassa monta  sukupolvea. Merkittävät luterilaiset saarnaajat saivat kuitenkin vaikutusvaltaisempia asemia sen jälkeen, kun olivat toimineet kuninkaan luottomiesten alaisina. Tanskalaisten vallanpitäjien käskystä Norjan kirkossa otettiin käyttöön tanskan kieli, mikä erkaannutti kirkon johtoa kansasta.
Historia > Luterilainen aika

Valtion ja kirkon johdon tiukassa kontrollissa vahvistunut luterilainen puhdasoppisuus osoitti lieviä murenemisen merkkejä 1600- ja 1700-luvun vaihteessa kun Pohjois-Saksan pietistiset virtaukset saivat jalansijaan Tanskassa. Pietismi sai kannatusta myös hovissa sillä Kristian VI oli sille myötämielinen. Ruotsista tulleiden uskonpakolaisten radikaalipietistinen toiminta joutui kuitenkin sensuurinkohteeksi, sillä konventikkeliplakaatti astui voimaan 1741. Pietismistä tuli Tanskassa nimenomaisesti papistoon vaikuttanut suuntaus, jossa ajateltiin että uskonelämän puhdistamisen tuli tapahtua kirkon piirissä.
Historia > Luterilainen aika > Grundtvigilaisuus

1850-luvulla vastakkainasettelu pietistien ja kirkon välillä laantui ja tilaa sai kansaa valistava ja kasvattava herännäisyys, josta yksi esimerkki on grundtvigilaisuus. Kirkon piirissä muotoutui myös toinen johtava suuntaus, erilaisten sisälähetysorganisaatioiden perustaminen. Sisälähetys keskittyi erityisesti kaupunkien köyhälistöön.
Kirkkojenväliset järjestöt

Luterilainen Tanskan kansankirkko osallistuu aktiivisesti ekumeeniseen vuoropuheluun ja on allekirjoittanut Leuenbergin sopimuksen. Tanskassa toimii myös MEA:n alainen Tanskan evankelinen allianssi.
Frankkien levittäytyminen vuosina 481–814.
Harald Sinihampaan ja Tanskan kristillistämisen muistoksi pystytetty riimukivi.
Lundin tuomiokirkko.
Pyhän Knuutin kirkko Odensessa.
Keramés

| Keramés Κεραμές |
| --- | --- |
 Keramésin kylä.
 Keramés
 Koordinaatit: 35°09′41″N, 24°31′01″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Ágios Vasíleios
Hallinto:  
 – Asutustyyppi:  kylä
 – Kallikrates-koodi:  7302010801
Väkiluku (2011):  129
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Keramés (kreik. Κεραμές) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 129 (vuonna 2011).
Keramésin kylä sijaitsee Kreetan eteläisissä keskiosissa noin 42 kilometriä etelään Réthymnosta ja noin kaksi kilometriä sisämaahan saaren etelärannikosta ja Libyanmeren rannasta. Kylän pääkirkko on omistettu Pyhälle Spyridonille (Ágios Spyrídonas). Keramés muodostaa myös laajemman kyläyhdyskunnan (Τοπική Κοινότητα Κεραμέ, Topikí Koinótita Keramé), johon kuuluvat varsinaisen Keramésin kylän lisäksi kylät Agalianós ja Agía Foteiní. Koko yhdyskunnan väkiluku on 153.
Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön.
Aiheesta muualla

Kuvia tai muita tiedostoja aiheesta Keramés Wikimedia Commonsissa
Ket

Ket voi tarkoittaa ainakin seuraavia asioita:
keetti, ket, ketti, Siperiassa puhuttava kieli
keetit, ketit, siperialainen kansa
Ket, joki Siperiassa
Keť, kylä Slovakiassa
KET, Keskeneräinen tuotanto, (varasto).
Bra-ket-merkintätapa, kvanttitilojen merkintätapa kvanttimekaniikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ket”, voi hakea sivunnimihaulla, laajalla sivunnimihaulla tai tekstihaulla.
Kjukei

| Kjukei |
| --- | --- |
Valtio:  Venäjän federaatio
Tasavalta:  Saha
Ulus:  Suntarin ulus
Perustettu:  1922
Hallinto:  
 – Asutustyyppi:  kylä
 – Hallinnon tyyppi:  Maalaiskunta (nasleg)
 – Kylähallinnon johtaja:  Mihail Vasiljevitš Savvinov
Väkiluku (2001):  350
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Kjukei (ven. Кюкей, jak. Күүкэй) on nasleg eli maalaiskunta ja sen keskyskylä Suntarin ulusin pohjoisosassa Sahan tasavallassa Venäjällä. Keskuskylä sijaitsee 85 kilometriä pohjoiseen ulusin eli piirin hallinnollisesta keskuksesta Suntarista.
Kjukeissa on kulttuuritalo, yhtenäiskoulu, terveysasema ja kauppa. Kjukein kylä on perustettu vuonna 1922.
Kjukeissa harjoitetaan nautakarja- ja hevostaloutta.
Lähdeviitteet

1 2 3  Suntarski ulus, Kjukeiskogo nasleg Jakutski Gosudarstvennyi Universitet, "Tsentr Internet". Arkistoitu 27.9.2007. Viitattu 18. kesäkuuta 2007. (venäjäksi)